作者：陈德武
词牌/韵律：望海潮

paragraphs: 山涯海角，天高地厚，长安举首何妨。
万水朝宗，众星环极，平生此志无忘。
亭上一翱翔。
见烟收雾敛，凤翥龙骧。
海色沧凉，金乌拍翅上扶桑。
遥瞻咫尺清光。
物无遐不烛，有隐皆彰。
发蔀心劳，之官路远，篙师又促归航。
不敢久徜徉。
抱梧桐绮实，葵藿心肠。
假我双翰，一朝飞上五云乡。